Document ID: 32007R0843

KOMISIJAS REGULA (EK) Nr. 843/2007
(2007. gada 17. jūlijs),
ar ko groza Regulu (EK) Nr. 712/2007 attiecībā uz apjomu, uz kuru attiecas pastāvīgais konkurss dalībvalstu intervences aģentūru rīcībā esošās labības atkalpārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Ar Komisijas Regulu (EK) Nr. 712/2007 (2) tika atvērti pastāvīgie konkursi dalībvalstu intervences aģentūru rīcībā esošās labības tālākpārdošanai Kopienas tirgū.
(2)
Ņemot vērā situāciju Kopienas kukurūzas, parasto kviešu un miežu tirgū un izmaiņas pieprasījumā pēc labības, kuras konstatētas pēdējo nedēļu laikā dažādos reģionos, atsevišķās dalībvalstīs ir kļuvis nepieciešams darīt pieejamus jaunus intervences aģentūru rīcībā esošus labības krājumus. Tāpēc attiecīgo dalībvalstu intervences aģentūrām jāatļauj konkursa kārtībā palielināt pārdošanai paredzētos daudzumus. Šādi palielinājumi attiecas uz kukurūzu: 500 000 tonnas Ungārijā; uz parastajiem kviešiem: 29 244 tonnas Ungārijā; un uz miežiem: 13 218 tonnas Francijā.
(3)
Saistībā ar 2006./2007. tirdzniecības gada pēdējiem konkursiem 2007. gada jūnijā iekšējā tirgū ir ļoti pieaudzis darījumu skaits rudzu tālākpārdošanai, kas paredzēta saskaņā ar pastāvīgo konkursu, kurš atvērts ar Komisijas Regulu (EK) Nr. 1483/2006 (3), kā rezultātā ir samazinājušies rudzu intervences krājumi, kas ir darīti pieejami tālākpārdošanai iekšējā tirgū 2007./2008. tirdzniecības gadā. Ņemot vērā šo situāciju, par 11 578 tonnām jāsamazina rudzu daudzums, kas sākotnēji ir darīts pieejams saskaņā ar pastāvīgo konkursu, kurš atvērts ar Komisijas Regulu (EK) Nr. 712/2007.
(4)
Tāpēc ir jāgroza Regula (EK) Nr. 712/2007.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 712/2007 I pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 17. jūlijā

Labels: 3
17
18